Herodes Arkhelaos

Herodes Arkhelaos, eller Herodes Arkelaus, var sønn av Herodes den store og hans samaritanske hustru Maltake. Han var helbror til Herodes Antipas. 

Han var etnarkJosefus, Antiquitates Iudaicae (bok 17, kapittel 11, vers 4). av Samaria, Judea og Idumea (bibelens Edom), og med byene Caesarea og Jaffa, for en periode på ni årJosefus: De bello Iudaico (bok 2, apittel 7, vers 3). (c. 4 f.Kr. til 6 e.Kr). Han styrte således i Judea noen år etter sin fars død.

Men han vakte forargelse på grunn av flere forhold. Det gjaldt overtredelser av den mosaiske lov sammen med vedvarende grusomheter; jødene vendte seg i sitt raseri med klagemål til keiser Augustus. Arkhelaos kom slik i unåde. Han ble så avsatt av romerriket, og ble forvist til Vienna (nå Vienne) i Gallia.Josefus, Antiquitates Iudaicae 17.13.2 (17.342)

Han ble erstattet av en romersk landshøvding (prokurator). Herodes Arkhelaos er omtalt i Bibelen i Matteus 2,22.

Referanser

 Litteratur 
 Fritz Rienecker, Gerhard Maier: Lexikon zur Bibel. SCM R.Brockhaus, 8. Auflage, Witten 2010, ISBN 978-3-417-24678-0, S. 124.
 Julia Wilker: Für Rom und Jerusalem. Die herodianische Dynastie im 1. Jahrhundert n. Chr. Verlag Antike, Frankfurt am Main 2007, ISBN 978-3-938032-12-1, S. 11, 15, 24 f. u. a. (siehe Archelaus im Register).

Kategori:Bibelske personer
Kategori:Herodes-slekten
Kategori:Matteusevangeliet